CELEX: 62010TN0271
Language: mt
Date: 2010-06-16 00:00:00
Title: Kawża T-271/10: Rikors ippreżentat fis- 16 ta’ Ġunju 2010 — H vs Il-Kunsill u Oħrajn

14.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 221/55
            
         Rikors ippreżentat fis-16 ta’ Ġunju 2010 — H vs Il-Kunsill u Oħrajn
   (Kawża T-271/10)
   ()
   2010/C 221/88
   Lingwa tal-kawża: l-Ingliż
   
      Partijiet
   
   
      Rikorrenti: H (Catania, l-Italja) (rappreżentanti: C. Mereu u M. Velardo, lawyers)
   
      Konvenuti: Il-Kunsill tal-Unjoni Ewropea, Il-Kummissjoni Ewropea u Missjoni tal-Pulizija tal-Unjoni Ewropea (EUPM) fil-Bosnja-Ħerzegovina
   
      Talbiet tar-rikorrenti
   
   
               —
            
            
               tannulla d-deċiżjoni kkontestata tas-7 ta’ April 2010 u, jekk ikun neċessarju, id-deċiżjoni tat-30 ta’ April 2010;
            
         
               —
            
            
               tordna lill-konvenuti jħallsu d-danni sostnuti mir-rikorrenti, stimati għal EUR 30 000;
            
         
               —
            
            
               tikkundanna lill-konvenuti għall-ispejjeż tal-proċeduri, flimkien ma’ interessi ta’ 8 %.
            
         
      Motivi u argumenti prinċipali
   
   Permezz tar-rikors tagħha, ir-rikorrenti, skont l-Artikolu 263 TFUE, titlob l-annullament tad-deċiżjoni tal-Missjoni tal-Pulizija tal-Unjoni Ewropea (EUPM) fil-Bosnja-Ħerzegovina tas-7 ta’ April 2010, u, jekk ikun neċessarju, tad-deċiżjoni ta’ konferma tat-30 ta’ April 2010, li fiha ġie deċiż li r-rikorrenti tiġi assenjata mill-ġdid mill-kwartieri ġenerali tal-missjoni f’Sarajevo lejn l-uffiċċju reġjonali fi Banja Luka, kif ukoll it-tnaqqis fil-livell tar-rikorrenti. Barra minn hekk, ir-rikorrenti titlob, skont l-Artikolu 340 TFUE, l-għoti ta’ danni li jammontaw għal EUR 30 000.
   Ir-rikorrenti ssostni li l-Qorti Ġenerali m’għandhiex ġurisdizzjoni sabiex tiddeċiedi din il-kawża wara d-Digriet tat-Tribunal għas-Servizz Pubbliku tas-6 ta’ Ottubru 2006 fil-kawża F-53/06, Gualtieri vs Il-Kummissjoni.
   Insostenn tat-talbiet tagħha, ir-rikorrenti tippreżenta dawn il-motivi li ġejjin;
   L-ewwel nett, ir-rikorrenti ssostni abbuż ta’ poter, peress li ma kienx hemm raġuni oġġettiva li tiġġustifika r-riallokazzjoni.
   It-tieni nett, ir-rikorrenti ssosnti li d-deċiżjoni kkontestata hija vvizzjata b’nuqqas ta’ motivazzjoni, peress li l-Missjoni tal-Pulizija tal-Unjoni Ewropea (EUPM) fil-Bosnja-Ħerzegovina ma mmotivatx ir-raġunijiet operattivi għar-riallokazzjoni.
   It-tielet nett, kien hemm żball manifest ta’ evalwazzjoni, peress li ma kienx hemm bżonn urġenti li jiġi riallokat prosekutur lejn l-uffiċċju reġjonali fi Banja Luka.
   Barra minn hekk, kien hemm ksur tad-Deċiżjoni tal-Kunsill 2009/906/PESK tat-8 ta’ Diċembru 2009 (1), peress li l-Kap tal-Missjoni ma kienx awtorizzat sabiex jassenja mill-ġdid lill-persunal iżda biss sabiex jipprovdi l-ġestjoni ta’ kuljum tal-persunal.
   Fl-aħħar, ir-rikorrenti titlob l-għoti ta’ dani għal fastidju morali.
   
      (1)  Deċiżjoni tal-Kunsill 2009/906/PESK tat-8 ta’ Diċembru 2009 dwar il-Missjoni tal-Pulizija tal-Unjoni Ewropea (EUPM) fil-Bosnja u Ħerzegovina (BiH) (ĠU L 322, p. 32)